
                                                                                                              Nr.4c-26/196/2017
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul asupra  proiectului  de Lege privind semnalizarea corespunzătoare a drumurilor publice la nivel cu cale ferată, transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.548/2017 din 7 decembrie 2017.
În raport de obiectul şi conţinutul său, proiectul de Lege face parte din categoria legilor ordinare.


PREŞEDINTE,

Lucian Nicolae Bode

                                                                                                              Nr.4c-26/196/2017

PLx.548/2017

R A P O R T   

 asupra proiectului  de Lege privind semnalizarea corespunzătoare a drumurilor publice la nivel cu cale ferată
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege privind semnalizarea corespunzătoare a drumurilor publice la nivel cu cale ferată, transmis cu adresa nr. PLx.548/2017  din 7 decembrie 2017, înregistrat cu nr.4c-26/196/2017 din 7 decembrie 2017.
Potrivit prevederilor art.75 din Constituţia României, Camera Deputaţilor este Camera Decizională.

Proiectul de Lege a fost adoptat de Senat, ca urmare a depășirii termenului de adoptare, potrivit art.75 alin.(2) teza a III-a din Constituția României republicată, în ședința din 4 decembrie 2017.

La întocmirea prezentului raport Comisia a avut în vedere:

· avizul negativ al Consiliului Legislativ nr.568/17.07.2017;

· punctul de vedere negativ  al Guvernului, nr. 337/12.10.2017.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de Lege în şedinţa din 6 martie 2018.

              La lucrările comisiei au fost prezenţi 17 deputaţi, din totalul de 19 membri ai Comisiei.

    Proiectul de Lege are ca obiect de reglementare instituirea obligaţiei Ministerului Transportului, prin Societatea de Transport Feroviar de Călători CFR, să semnalizeze corespunzător drumurile publice la nivel cu calea ferată.
       La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu   unanimitate de voturi,  respingerea proiectului  de Lege privind semnalizarea corespunzătoare a drumurilor publice la nivel cu cale ferată, din următoarele considerente:

· obligația semnalizării trecerilor la același nivel cu calea ferată nu ar putea fi stabilită în sarcina Societății Naționale de Transport Feroviar de Călători – CFR S.A. întrucât, potrivit OUG nr.12/1998, aceasta are ca obiect de activitate, în principal, efectuarea transportului feroviar public de călători;

· în prezent Ordonanța Guvernului nr.43/1997 privind regimul drumurilor, republicată, cu modificările și completările ulterioare, reglementează obligația realizării instalațiilor de semnalizare și presemnalizare a trecerii la același nivel cu calea ferată revine administratorului căii ferate;
· instituirea obligației semnalizării trecerilor la același nivel cu calea ferată în sarcina Societății Naționale de Transport Feroviar de Călători – CFR Călători SA, excedează obiectul său de activitate. 

În raport de obiectul şi conţinutul său, proiectul de Lege face parte din categoria legilor ordinare.
                  PREŞEDINTE,                                      
     SECRETAR,



                       
Lucian Nicolae Bode                                                    Marius Bodea 
Consilier parlamentar, Mircea Iulia Ioana
Expert parlamentar, Chiriac Ruxandra Costina

